CELEX: 32015D0474
Language: ro
Date: 2015-03-18 00:00:00
Title: Decizia de punere în aplicare (UE) 2015/474 a Comisiei din 18 martie 2015 de modificare a Deciziei de punere în aplicare 2013/92/UE privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China [notificată cu numărul C(2015) 1684]

20.3.2015   
            
            
               RO
            
            
               Jurnalul Oficial al Uniunii Europene
            
            
               L 76/64
            
         DECIZIA DE PUNERE ÎN APLICARE (UE) 2015/474 A COMISIEI
   din 18 martie 2015
   de modificare a Deciziei de punere în aplicare 2013/92/UE privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China
   
      
         [notificată cu numărul C(2015) 1684]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               Decizia de punere în aplicare 2013/92/UE a Comisiei (2) prevede supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China.
            
         
               (2)
            
            
               Aplicarea Deciziei de punere în aplicare 2013/92/UE a arătat că materialul de ambalaj pe bază de lemn utilizat pentru transportul anumitor mărfuri originare din China continuă să prezinte un risc fitosanitar pentru Uniune. Prin urmare, această decizie ar trebui să continue să se aplice până la 31 martie 2017.
            
         
               (3)
            
            
               Controalele fitosanitare efectuate de statele membre au arătat că materialul de ambalaj pe bază de lemn utilizat pentru transportul de produse din ardezie și ceramică smălțuită și de produse laminate plate din fier sau din oțel nealiat era, de asemenea, contaminat cu organisme dăunătoare, în special cu Anoplophora glabripennis (Motschulsky). Prin urmare, Decizia de punere în aplicare 2013/92/UE ar trebui să vizeze și mărfurile respective.
            
         
               (4)
            
            
               Directiva de punere în aplicare 2014/78/UE a Comisiei (3) a eliminat punctul 8 din secțiunea I a părții A din anexa IV la Directiva 2000/29/CE. Prin urmare, ar trebui eliminate trimiterile la respectivul punct 8 de la articolele 3 și 4 din Decizia de punere în aplicare 2013/92/UE.
            
         
               (5)
            
            
               Experiența arată că este adecvată realizarea unui control fitosanitar la o frecvență minimă de 15 %, ținând cont de riscul fitosanitar al fiecărui produs vizat de prezenta decizie, precum și de necesitatea de a asigura o alocare mai proporțională a resurselor pentru controlul eficace și eficient al tuturor mărfurilor în condiții egale. Prin urmare, pentru anumite mărfuri, frecvența controalelor fitosanitare ar trebui să fie redusă de la 90 % la 15 %.
            
         
               (6)
            
            
               Experiența arată că, în scopul de a oferi organizației naționale pentru protecția plantelor din China mai multe detalii cu privire la interceptările înregistrate privind materialul de ambalaj pe bază de lemn, este necesar ca statele membre să raporteze informațiile necesare pentru identificarea surselor de marcare nefiabile, precum și motivele pentru care o marcă este considerată incorectă.
            
         
               (7)
            
            
               Pentru a asigura uniformitatea controalelor fitosanitare efectuate în perioada 1 octombrie 2014-31 martie 2015 și a notificării acestora, este necesar să se prevadă un regim tranzitoriu pentru perioada respectivă.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2013/92/UE se modifică după cum urmează:
   
               1.
            
            
               La articolul 3, primul paragraf se înlocuiește cu următorul text:
               „Materialul de ambalaj pe bază de lemn al transporturilor de mărfuri specificate face obiectul controalelor fitosanitare prevăzute la articolul 13a alineatul (1) litera (b) punctul (iii) din Directiva 2000/29/CE la intervalele minime de frecvență stabilite în anexa I la prezenta decizie pentru a confirma faptul că materialul de ambalaj pe bază de lemn îndeplinește cerințele prevăzute la punctul 2 din secțiunea I, partea A a anexei IV la Directiva 2000/29/CE.”
            
         
               2.
            
            
               Articolul 4 se înlocuiește cu următorul text:
               „Articolul 4
               Măsuri în caz de neconformitate
               În cazul în care controalele fitosanitare menționate la articolul 3 arată că punctul 2 din secțiunea I, partea A a anexei IV la Directiva 2000/29/CE nu este respectat sau că materialul de ambalaj pe bază de lemn este contaminat cu organismele dăunătoare enumerate în partea A din anexa I la respectiva directivă, statul membru în cauză aplică imediat, în ceea ce privește materialele de ambalaj pe bază de lemn neconforme, una dintre măsurile prevăzute la articolul 13c alineatul (7) din directiva în cauză.”
            
         
               3.
            
            
               Articolul 5 se înlocuiește cu următorul text:
               „Articolul 5
               Raportare
               Fără a aduce atingere Directivei 94/3/CE a Comisiei (4), statele membre notifică Comisiei numărul și rezultatele controalelor fitosanitare efectuate în conformitate cu articolele 2 și 3 din prezenta decizie, folosind modelul de raport din anexa II, până la 31 iulie 2016 pentru perioada 1 aprilie 2015-31 martie 2016 și până la 31 iulie 2017 pentru perioada 1 aprilie 2016-31 martie 2017.
            
         
               4.
            
            
               Articolul 7 paragraful al doilea se înlocuiește cu următorul text:
               „Articolele 1-4 se aplică până la 31 martie 2017.”
            
         
               5.
            
            
               Anexele I și II se modifică în conformitate cu anexa la prezenta decizie.
            
         Articolul 2
   În ceea ce privește controalele fitosanitare efectuate în perioada 1 octombrie 2014-31 martie 2015 și notificarea numărului și a rezultatelor acestora, Decizia de punere în aplicare 2013/92/UE, în versiunea sa anterioară modificărilor aduse prin prezenta decizie, continuă să se aplice.
   Articolul 3
   Prezenta decizie se adresează statelor membre.
   
      Adoptată la Bruxelles, 18 martie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare 2013/92/UE a Comisiei din 18 februarie 2013 privind supravegherea, controalele fitosanitare și măsurile care urmează să fie luate în ceea ce privește materialul de ambalaj pe bază de lemn utilizat efectiv în transportul unor mărfuri specificate originare din China (JO L 47, 20.2.2013, p. 74).
   
      (3)  Directiva de punere în aplicare 2014/78/UE a Comisiei din 17 iunie 2014 de modificare a anexelor I, II, III, IV și V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 183, 24.6.2014, p. 23).
   
      (4)  Directiva 94/3/CE a Comisiei din 21 ianuarie 1994 de instituire a unei proceduri pentru notificarea interceptării unui transport sau a unui organism dăunător din țările terțe și care prezintă un pericol fitosanitar iminent (JO L 32, 5.2.1994, p. 37).”
   
      ANEXĂ
      Anexa I la Decizia de punere în aplicare 2013/92/UE se înlocuiește cu următorul text:
      
         
            „ANEXA I
            
               MĂRFURI SPECIFICATE
            
            
                        Codul din nomenclatura combinată
                     
                     
                        Descriere
                     
                     
                        Frecvența controalelor fitosanitare (%)
                     
                  
                        2514 00 00
                     
                     
                        Ardezie, chiar degroșată sau simplu debitată prin tăiere cu ferăstrăul sau prin alt procedeu, în blocuri sau în plăci de formă pătrată sau dreptunghiulară
                     
                     
                        15
                     
                  
                        2515
                     
                     
                        Marmură, travertin, ecausin și alte pietre calcaroase pentru cioplit sau pentru construcții având o densitate aparentă de minimum 2,5 și alabastru, chiar degroșate sau simplu debitate, prin tăiere cu ferăstrăul sau prin alt procedeu, în blocuri sau în plăci de formă pătrată sau dreptunghiulară
                     
                     
                        15
                     
                  
                        2516
                     
                     
                        Granit, porfir, bazalt, gresie și alte pietre pentru cioplit sau pentru construcții, chiar degroșate sau simplu debitate, cu ferăstrăul sau prin alte procedee, în blocuri sau plăci de formă pătrată sau dreptunghiulară
                     
                     
                        15
                     
                  
                        6801 00 00
                     
                     
                        Pavele, borduri pentru trotuar și dale pentru pavaj, din pietre naturale (altele decât ardezia)
                     
                     
                        15
                     
                  
                        6802
                     
                     
                        Pietre monumentale sau pentru construcție (altele decât ardezia) prelucrate și articole din aceste pietre, cu excepția celor de la poziția 6801; cuburi, blocuri și articole similare pentru mozaicuri, din pietre naturale (inclusiv ardezia), chiar pe suport; granule, cioburi și praf de pietre naturale (inclusiv ardezia) colorate artificial
                     
                     
                        15
                     
                  
                        6803 00
                     
                     
                        Ardezie naturală prelucrată și articole din ardezie naturală sau aglomerată (ardezină)
                     
                     
                        15
                     
                  
                        6908
                     
                     
                        Plăci și dale din ceramică pentru pavaj sau pentru acoperit pereții, lăcuite sau smălțuite; cuburi, blocuri și articole similare din ceramică, pentru mozaicuri, lăcuite sau smălțuite, chiar pe suport
                     
                     
                        15
                     
                  
                        7210
                     
                     
                        Produse laminate plate, din fier sau din oțeluri nealiate, cu o lățime de minimum 600 mm, placate sau acoperite
                     
                     
                        15”
                     
                  
      
      Anexa II la Decizia de punere în aplicare 2013/92/UE se înlocuiește cu următorul text:
      
         
            „ANEXA II
            
               MODEL DE RAPORT
            
            
                        
                           Raport privind controalele fitosanitare la import efectuate asupra materialelor de ambalaj pe bază de lemn din fiecare transport de mărfuri specificate originare din China
                        
                     
                  
                        
                           Perioada de raportare:
                        
                     
                  
                        
                           Statul membru raportor:
                        
                     
                  
                        
                           Punctele de intrare implicate:
                        
                     
                     
                        
                           Locul inspecției:
                        
                     
                     
                        
                           numărul de inspecții la locul de destinație:
                        
                        
                           numărul de inspecții la punctul de intrare:
                        
                     
                  
                         
                     
                     
                        
                           Codul din nomenclatura combinată: 2514 00 00
                        
                     
                     
                        
                           Codul din nomenclatura combinată: 2515
                        
                     
                     
                        
                           Codul din nomenclatura combinată: 2516
                        
                     
                     
                        
                           Codul din nomenclatura combinată: 6801 00 00
                        
                     
                     
                        
                           Codul din nomenclatura combinată: 6802
                        
                     
                     
                        
                           Codul din nomenclatura combinată: 6803 00
                        
                     
                     
                        
                           Codul din nomenclatura combinată: 6908
                        
                     
                     
                        
                           Codul din nomenclatura combinată: 7210
                        
                     
                  
                        Nr. de transporturi care intră pe teritoriul UE prin statul membru raportor
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Nr. de transporturi inspectate
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           din care nr. de transporturi cu materiale de ambalaj pe bază de lemn conforme
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           din care nr. de transporturi interceptate cu materiale de ambalaj pe bază de lemn neconforme
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    în care a fost depistată prezența unui organism dăunător și care nu au o marcă ISPM15 conformă (vă rugăm să furnizați o defalcare pe organism dăunător și pe transporturi cu marcă incorectă sau transporturi fără marcă) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —în care a fost depistată prezența unui organism dăunător și care au o marcă ISPM15 conformă (vă rugăm să furnizați o defalcare pe organism dăunător)Vă rugăm să furnizați codul țării, codul producătorului sau al furnizorului tratamentului și codul tratamentului mărcii (mărcilor) ISPM15
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    cărora le lipsește doar marca ISPM15 conformă (vă rugăm să furnizați o defalcare între transporturi cu marcă incorectă și transporturi fără marcă) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Dacă este cazul, vă rugăm să precizați motivul pentru care mărcile ISPM15 au fost considerate incorecte (tipul, metoda de aplicare etc.).”